હૃતિક રોશન હીરો હોય, આશુતોષ ગોવારિકર ડિરેક્ટર હોય અને મોહેંજોદડો સંસ્કૃતિ જેવો રસપ્રદ ઐતિહાસિક ટોપિક હોય ત્યારે લોકોને ફિલ્મ જોવાની ભારે જિજ્ઞાસા હોય એ સ્વાભાવિક છે. એવામાં ફિલ્મ રિલિઝ થાય અને તેમાં મોહેંજોદડો સંસ્કૃતિની વાર્તાના નામે દસ-પંદર દાયકા જૂનો, હીરો અને વિલનનો ટિપિકલ પ્લોટ મૂકી દેવામાં આવે તો કેવું લાગે? મોહેંજોદડો ફિલ્મ જોઇને નીકળેલા દર્શકોને કંઇ આવો જ અનુભવ થયો હતો. સો કરોડના ખર્ચે બનેલી આ ફિલ્મ તેની વાર્તાને કારણે સુપરફ્લોપ કેટેગરીમાં જતી રહી. ફિલ્મનું સંગીત એ.આર.રહેમાને આપ્યું હતું અને તેને 2-3 ગીતો ખાસા હિટ રહ્યા હતા.